U.S. Air Force Test Pilot School

U.S. Air Force Test Pilot School er USAs flyvåpens skole for prøveflygere, som utdanner flygere, flyteknikere / flymekanikere og navigatører til testprogrammene for nye og nyoverhalte fly og nye flymonterte våpensystemer. Skolen ble opprettet 9. september 1944 som en prøveflygings treningsenhet ved Wright-Patterson Air Force Base (AFB) i Dayton, Ohio. 4. februar 1951 ble skolen flyttet til Edwards Air Force Base, der den ligger nå, på grunn av stabilt godt vær og luftrom med lite trafikk i Mojave ørkenen i det sørlige California. Mellom 1962 og 1972 utdannet skolen astronauter utvalgt blant flyvåpenets prøvepiloter, men dette ble avsluttet da de bemannede romferdene tok slutt. Vanligvis er det 20 studenter på hvert kull, selv om det tidligere ofte var mindre grupper på kursene. Skolens formål Formålet med å opprette skolen var å redusere det store antall havarier under prøveflyginger i 1940-årene, og å øke antall nyttige prøveflyginger, ved å standardisere og kvalitetssikre utdannelsen og sertifisering av prøveflygere. Skolen har opprettet spesielle tilpassede kurs etterhvert som flyene har fått mer avanserte systemer og mer moderne elektronikk. Skolen går inn for å utdanne kandidater med en profesjonell holdning, med stor tilpassningevne og evne til kritisk tenkning for å kunne gjennomføre omfattende testprosedyrer og gi god utredning av fly og våpensystemer for fly. Med denne ambisjonen ønsker skolen å være verdens ledende treningssenter for teoretisk og praktisk prøveflyging. Opptak og utvelgelse av kandidater Det er flere tusen søkere til hvert kurs og flere piloter har søkt flere ganger før de får plass på kurset. Sivile oppfordres også til å søke på den lengste kursrekken. Utvekslingsprogram Noen av studentene sendes på besøk/utveksling til de andre testflygingskolene som Naval Test Pilot School ved Patuxent River Naval Air Station, Maryland, Empire Test Pilots School ved Boscombe Down i England, og EPNER (École du Personnel Navigant d'Essais et de Réception) i Frankrike. Studentene har stor nytte av å lære kulturen ved de andre skolene og de får mulighet til å prøvefly mange flere flytyper. Studieopplegg Pensum ved skolen er lagt opp til at kandidatene får en mastergrad i prøveflygingsteknikk ved flyvåpenets flytekniske høyskole etter 48 ukers studium. Studentene må fullføre 20 enkeltkurs som krever normert tid på 50 timer pr.uke i de 48 ukene. Utdanningen består av forelesninger, testflyprogram og simulatorflygingsprogram. For å få godkjent eksamen må kandidaten gjennomføre et stort antall skriftlige og muntlige eksamener og fly og simulator program med gode karakterer. Det er flere utmerkelser som tildeles de beste studentene i de forskjellige disiplinene ved skolen. Det er tre forskjellige linjer ved skolen: Prøveflygingspilot Flymekaniker/tekniker for prøveflygingsprogram Prøveflygingsnavigator Historien De forente staters militære har testet fly siden offiserer fløy med Orville Wright i 1909. Betegnelsen prøveflyginspilot ble ikke benyttet før det ble opprettet en prøveflygingsskvadron ved flyplassen Wright Field under første verdenskrig. Både utvelgelsen av piloter og strukturen i prøveflygingsopplegget var relativt tilfeldig i den første tiden. Skolens flypark Anskaffelse av fly har stadig vært en utfordring for skolens ledelse. Etterhvert har flyparken blitt utvidet med: T-33 Shooting Star som kom i 1953. F-84 Thunderjet, F-86 Sabre, F-100 Super Sabre, B-57 Canberra, F-102 Delta Dagger Våpenskjold I 1956, valgte skolen sitt offisielle våpenskjold som fremstilte en regnestav foran profilen av et klatrende jagerfly og valgspråket: Scientia est Virtus — som kan oversettes fra latin med "kunnskap er makt". Den nye logoen understreket viktigheten av teknisk teoretisk innsikt og kunnskap og flyoperative praktiske ferdigheter som uunnværlig for å utrede egenskapene til moderne fly. Den nye logoen erstattet en tidligere uoffisiell figur av dr.Howland Owl, en tegneseriefigur som var på nesa av flere av skolens fly. Se også Test Pilot School United States Naval Test Pilot School National Test Pilot School Empire Test Pilots School EPNER Det finnes mange referanser på engelsk i den engelske artikkelen der det også er oversikt over de forskjellige prisene og utmerkelsene for de beste studentene.